1 dood, 1 beseer nadat rowers op geldwa toeslaan | Netwerk24
1 dood, 1 beseer nadat rowers op geldwa toeslaan
Een persoon is dood en 'n wag is beseer toe rowers op 'n geldwa in Roodepoort aan die Wes-Rand toegeslaan het.
Luidens 'n verklaring van ER24 het die rooftog Vrydagoggend op die kruising van Hendrik Potgieter- en Ontdekkersweg plaasgevind.
Die toneel in Roodepoort waar die transitovoertuig staan waarvan die agterkant met plofstof oopgeblaas is.
"Die agterkant van die voertuig is met plofstof oopgeblaas. Een van die wagte het slegs ligte beserings opgedoen en is hospitaal toe geneem."
Etlike minute later was daar egter nog 'n skietery daar naby in 14de Laan wat vermoedelik verband hou met die transitorooftog.
"Paramedici het afgekom op 'n man wat geskiet is, wat langs 'n insleepvoertuig gelê het. Hy is op die toneel dood verklaar," lui ER24 se verklaring.
Navraag is aan die polisie gerig oor die twee voorvalle.
Die transitovoertuig in 'n straat in Roodepoort nadat rowers die agterkant daarvan met plofstof oopgeblaas het.